Djambo, Djambo

«Djambo, Djambo» var Sveits' bidrag i Eurovision Song Contest 1976 og ble fremført på engelsk av Peter, Sue & Marc.

Melodi og tekst var skrevet av Peter Reber.

Peter, Sue & Marc representerte Sveits fire ganger, hver gang på et forskjellig språk: I 1971 med  «Les illusions de nos vingt ans» (på fransk), i 1976 med «Djambo, Djambo» (på engelsk), i 1979 med «Trödler & Co» (på tysk) og avslutningsvis i 1981 med «Io senza te» (på italiensk).

Sangen ble fremført som det andre bidraget om kvelden 3. april 1976 (etter Storbritannias Brotherhood of Man med «Save Your Kisses for Me» og før Vest-Tysklands Les Humphries Singers med «Sing Sang Song».

«Djambo, Djambo» fikk 91 poeng, noe som gav en fjerdeplass blant 18 deltakere.

 Norsk versjon 
Jan Thoresen har skrevet en norsk tekst. Den norske tittelen er «Djambo, djambo». Brit Høiland og Wenche Hallan, Bendik Singers, har spilt inn sangen. Den ble utgitt på singlen Triola TN 703 i 1976.Se plateetiketten

 Listeplasseringer 
Peter, Sue & Marcs versjon kom på den sveitsiske singlelisten 2. april 1976, lå der i tretten uker og på en sjetteplass i én uke.hitparade.ch - Peter, Sue & Marc - Djambo, Djambo

 Referanser 




Kategori:Sanger fra 1976
Kategori:Sveits’ bidrag til Eurovision Song Contest